## Odluka o općinskim porezima

### NN 88/2001 (11.10.2001.), Odluka o općinskim porezima

# OPĆINA ŽUPA DUBROVAČKA

1504

Na teme­lju članka
30. Zakona o financira­nju jedinica lokalne samouprave i uprave (»Narodne
novine«, broj 117/93. i 59/01.) i članka 18. Statuta Općine Župa dubrovačka
(»Službeni glasnik Dubrovačko-neretvanske županije«, broj 3/98, 8/99 i 8/00 i
»Služ­­beni glasnik Općine Župa dubrovačka«, broj 1/01), Općin­sko vije­će
Općine Župa dubrovačka na svojoj 4. sjednici održanoj 25. rujna 2001., donijelo
je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom odlukom se
utvrđuju stope, visina te način obračuna i plaća­nja općinskih poreza koji su
vlastiti izvori prihoda Prora­ču­na Općine Župa dubrovačka.

Članak 2.

Glede razreza,
naplate, žalbe, obnove postupka, zastare i drugih postupovnih odredaba pri
plaća­nju općinskih poreza shodno se primje­njuju propisi o porezu na dohodak.

II. VRSTE POREZA

Članak 3.

Općini pripadaju
prihodi od sljedećih općinskih poreza:

1. prirez porezu na
dohodak

2. porez na potroš­nju,

3. porez na kuće za
odmor,

4. porez na tvrtku
ili naziv,

5. porez na korište­nje
javnih površina.

1. Prirez porezu
na dohodak

Članak 4.

Prirez porezu na
dohodak plaća se po stopi od 10%.

Članak 5.

Osnovica prireza
porezu na dohodak iz članka 4. ove Odluke jest porez na dohodak ostvaren od
obveznika čije je prebivalište ili uobičajeno boravište na području Općine Župa
dubrovačka.

Članak 6.

Prirez porezu na
dohodak obvezan je obračunati, obustaviti i na propisani uplatni račun uplatiti
poslodavac istodobno s ispla­tom dohotka, što znači da se isplata dohotka i
uplata poreza i pri­reza obav­lja istog dana.

Članak 7.

Prirez porezu na
dohodak plaća se na žiroračun Poreza i prireza na dohodak 30100-840-602-1200, s
odgovarajućim pozivom na broj IMB/JMBG uplatite­lja.

2. Porez na potroš­nju

Članak 8.

Porez na potroš­nju plaća se na potroš­nju alkoholnih
pića (prirodna vina, specijalna vina, vi­njak, rakija i žestoka pića) i be­zal­koholnih
pića i piva po stopi od 3%.

Članak 9.

Osnovica poreza na potroš­nju iz članka 8. ove Odluke
jest prodajna cijena pića po kojoj se pića prodaju u ugostite­ljskim objek­tima,
sma­njena za zakonom utvrđene poreze.

Članak 10.

Porez na potroš­nju alkoholnih i bezalkoholnih pića i
piva, ob­veznik poreza na potroš­nju obračunava i uplaćuje u roku od 30 dana po
isteku mjeseca na žiroračun Proračuna Općine Župa dubrovačka 31700-680-180, s
pozivom na broj 21/22-1708-MB/JMBG uplatite­lja. U istom roku, porezni obveznik
je dužan predati na propisanom obrascu i prijavu poreza na potroš­nju nadležnom
Odje­ljku Jedinstvenog upravnog odjela Općine Župa dubrovačka.

Članak 11.

Novčanom kaznom od 500,00 do 25.000,00 kuna kaznit će
se za prekršaj pravna ili fizička osoba koja ne obračuna i ne uplati porez na
potroš­nju u propisanom roku. Obračunati porez evidentira se na propisanim
obrascima.

3. Porez na kuće
za odmor

Članak 12.

Obveznici poreza na
kuće za odmor plaćaju pravne i fizičke osobe koje su vlasnici kuća za odmor.

Članak 13.

Kućom za odmor smatra
se svaka zgrada ili dio zgrade ili stan koji se koriste povremeno ili sezonski.

Članak 14.

U postupku dokaziva­nja
statusa kuće za odmor u smislu odredbe članka 13. ove Odluke, osim osobne
iskaznice, uzimat će se u obzir i s­ljedeća dokumentacija: putovnica, mjesto i
visina nastanka troška električne energije, vode, telefona, prijem poštan­ske
poši­ljke, potvrda o zasnovanom radnom odnosu, izjava o iza­bra­nom liječniku,
izjava svjedoka, mjesto podnoše­nja porezne pri­ja­ve i svi drugi raspoloživi
dokazi.

Članak 15.

Kućom za odmor ne
smatraju se gospodarstvene zgrade koje služe za smještaj po­ljoprivrednih
strojeva, oruđa i drugog pribora.

Članak 16.

Kućom za odmor ne
smatraju se kuće za odmor koje se ne mogu koristiti zbog ratnih razara­nja i
prirodnih nepogoda (poplava, požar, potres), te starosti i trošnosti.

Članak 17.

Porez na kuće za odmor
ne plaća se na kuće za odmor za vrijeme dok su u ­njima smješteni prognanici i
izbje­glice.

Članak 18.

Porez na kuće za
odmor ne plaća se na odmarališta u vlas­ništvu jedinica lokalne i područne (re­gionalne)
samouprave koja služe za smještaj djece do 15 godina starosti.

Članak 19.

Porez na kuće za
odmor i odmarališta plaćaju obveznici tog poreza po četvornom metru korisne
površine, godiš­nje:

– strani
držav­ljani,

– hrvatski
držav­ljani koji porez na dohodak

   plaćaju
izvan Republike Hrvatske

– pravne
osobe sa sjedištem izvan

   Republike
Hrvatske                                                   15,00 kn

– hrvatski
držav­ljani koji imaju

   prebivalište
u Republici Hrvatskoj izvan

   područja
Općine,

– hrvatski
držav­ljani koji porez iz dohotka

   ne
plaćaju na području Općine,

– pravne
osobe sa sjedištem izvan područja Općine,

   a u
Republici Hrvatskoj                                              10,00 kn

Članak
20.

Obveznik poreza na kuće za odmor dužan je
nadležnom Odje­ljku Jedinstvenog upravnog odjela Općine Župa dubrovačka koje
vrši razrez poreza dostaviti podatke koji se odnose na mjesto gdje se objekti
nalaze, o korisnoj površini objekta, te druge podat­ke potrebite za razrez
poreza na imovinu najkasnije do 31. ožujka godine za koju se porez razrezuje
ili u roku 15 dana kada je nastala promjena.

Članak
21.

Porez na kuće za
odmor plaća se u roku 15 dana od dana dostave rješe­nja o utvrđiva­nju poreza
na žiroračun Proračuna Općine Župa dubrovačka 31700-630-180, s pozivom na broj
21/22-1716-MB/JMBG obveznika poreza na kuću za odmor.

Članak 22.

Novčanom kaznom od
500,00 do 25.000,00 kuna kaznit će se za prekršaj pravna ili fizička osoba koja
ne dostavi podatke za utvrđiva­nje poreza na kuće za odmor.

4. Porez na tvrtku
ili naziv

Članak 23.

Obveznici poreza na
tvrtku, odnosno naziv su pravne i fizičke osobe koje su obveznici poreza na
dobit ili poreza na dohodak i re­gistrirane su za obav­lja­nje djelatnosti.

Članak 24.

Osobe iz članka 23.
ove Odluke koje u svom sastavu imaju poslovne jedinice (prodavaonice, pogone,
radionice, prodajna mjesta) obveznici su poreza na tvrtku za svaku poslovnu
jedinicu.

Članak 25.

Porez na tvrtku ili
naziv plaća se u godiš­njem iznosu od:

Pravne i fizičke
osobe iz djelatnosti:

a)  Po­ljoprivreda,
lov i šumarstvo                             260,00
kn

b)  Ribarstvo                                                            260,00
kn

c)  Rudarstvo                                                           560,00
kn

d)  Prerađivačka
industrija                                        560,00
kn

e)  Opskrba električnom energijom,

plinom i vodom                                                   560,00
kn

f)   Građevinarstvo                                                   560,00
kn

g)  Trgovina
na veliko i malo,

     popravak
motornih vozila i motocikla

te predmeta za osobnu uporabu i
kućanstvo                                                           560,00
kn

h)  Ugostite­ljstvo                                                      740,00
kn

i)   Promet,
skladište­nje i veze                                  560,00
kn

j)   Financijsko
posredova­nje                                    740,00
kn

k)  Poslova­nje nekretninama,
iznajm­ljiva­nje i poslovne usluge                            740,00
kn

m) Obrazova­nje                                                       560,00
kn

n)  Zdravstvena
zaštita i socijalna skrb                      560,00
kn

o)  Ostale
društvene, socijalne i osobne

     uslužne
djelatnosti                                               560,00
kn

Poslovne jedinice i
pogoni inozemnih pravnih i fizičkih osoba i poslovne jedinice i pogoni domaćih
pravnih i fizičkih osoba koje sjedište imaju izvan Općine za svaku poslovnu
jedinicu plaćaju 2.000,00 kuna.

Članak 26.

Porez na tvrtku ili
naziv ne plaćaju obveznici poreza na tvrtku koji ne obav­ljaju djelatnost, te
javna poduzeća koja su u vlasništvu Općine.

Članak 27.

Obveznik poreza na
tvrtku ili naziv dužan je promjenu imena tvrtke, odnosno naziva prijaviti
nadležnom odje­ljku Jedinstvenog upravnog odjela Općine Župa dubrovačka koje
vrši razrez poreza, kao i sve druge promjene koje utječu na visinu poreza u
roku od 15 dana od upisa u re­gistar odnosno nastale promjene.

Članak 28.

Rješe­nje o razrezu
poreza na tvrtku, odnosno naziv donosi nadležno tijelo Općinske uprave za
razrez poreza.

Ako se tvrtka upiše u
re­gistar tijekom godine, plaća se raz­mje­rni dio poreza na tvrtku, odnosno
naziv iz članka 25. ove Odluke.

Članak 29.

Porez na tvrtku ili naziv plaća se na žiroračun
Proračuna Općine Župa dubrovačka 31700-630-180, s pozivom na broj 21/22,
1732-MB/JMBG obveznika, u roku od 15 dana od dana dostave rješe­nja o razrezu
poreza.

5. Porez na
korište­nje javnim površinama

Članak 30.

Porez na korište­nje javnih površina plaćaju pravne i
fizičke osobe koje se koriste javnim površinama.

Javnim površinama, u smislu ove odluke, smatraju se
zem­ljišta unutar građevnog područja koja su, u skladu s prostornim planovima,
namije­njena općoj uporabi (ulice, trgovi, perivoji, igrališta, zelene površine
i sl.).

Članak 31.

Porez na korište­nje javnim površinama obračunava se i
plaća po stopi od 20% na iznos ugovorene naknade koja se plaća za korište­nje
javnih površina.

Članak 32.

Porez na korište­nje javnih površina plaća se na
žiroračun Proračuna Općine Župa dubrovačka 31700-630-180, s pozivom na broj
21/22, 1740-MB/JMBG obveznika, u roku 15 dana od dana dostave rješe­nja o
razrezu poreza.

III. ZAVRŠNE
ODREDBE

Članak 33.

Porez koji se prema
odredbama ove odluke plaća u godiš­njem iznosu razrezuje se za cijelu godinu u
iznosu propisanom ovom odlukom.

Članak 34.

Poslove u svezi s utvrđiva­njem i naplatom općinskih poreza,
osim prireza porezu na dohodak, obav­lja nadležni odje­ljak u Jedinstvenom
upravnom odjelu.

Članak 35.

Poslove u svezi s utvrđiva­njem i naplatom prireza
porezu na dohodak obav­lja Porezna uprava.

Članak 36.

Stupa­njem na snagu ove odluke na području Općine Župa
dubrovačka prestaje vrijediti Odluka o općinskim porezima Opći­ne Župa
dubrovačka (»Službeni glasnik Dubrovačko-neretvanske županije«, br. 3/98.).

Članak 37.

Ova odluka stupa na snagu danom objave u »Službenom
glasniku Općine Župa dubrovačka«, a primje­njuje se od 15. listopada 2001.
godine.

Klasa: 011-01/01-01/01
Urbroj: 2117/08-02-01-2
Srebreno, 25. rujna 2001.

Predsjednik
Općinskog vijeća
**Mato Previšić,** v. r.

if !supportEmptyParas endif

if !supportEmptyParas endif

if !supportEmptyParas endif

Odluka, NN 88/2001-1504